<classify> WIZARA ya Mambo ya Ndani ya Nchi inatarajia kutoa ajira mpya za watumishi 2,000 katika Jeshi la Magereza baada ya kibali cha ajira, kilichowasilishwa Ofi si ya Rais, Menejimenti ya Utumishi wa Umma na Utawala Bora kuidhinishwa.Naibu Waziri wa wizara hiyo, Hamad Masauni alibainisha hayo juzi mjini hapa, akijibu hoja za wajumbe wa Kamati ya Kudumu ya Bunge ya Masuala ya Ukimwi na Dawa za Kulevya chini ya Mwenyekiti wake, Dk Oscar Mukasa. Masauni aliwasilisha taarifa kuhusu hali ya maambukizi ya Virusi Vya Ukimwi na upatikanaji wa tiba ya magonjwa nyemelezi na udhibiti wa biashara na matumizi ya dawa za kulevya magerezani ya mwaka 2018.Katika taarifa hiyo, licha ya kueleza mafanikio, pia ilionesha changamoto mbalimbali ikiwemo ya upungufu wa watumishi hasa wa kada ya utabibu. Naibu Waziri alisema kuna upungufu mkubwa kwa wataalamu wa afya walioko katika jeshi hilo, ambao idadi yao hadi sasa ni 475 wakati mahitaji halisi ni 1,020.Alisema katika ajira hizo kipaumbele kikubwa, kitaelekezwa kwenye fani ya utabibu ili kuondokana na changamoto ya idadi ndogo iliyopo kwenye kada hiyo ndani ya jeshi hilo. Nina hakika Jeshi la Magereza likae mkao wa kupokea ajira mpya, nadhani vijana 2,000 wataajiriwa wakati wowote, alisema Masauni.Tunatarajia serikali kupitia Wizara ya Utumishi watatupatia kibali cha kuajiri na tutakapoajiri kipaumbele kikubwa ni kwenye fani ya utabibu na wataalamu wa tiba kwa kweli wanahitajika sana.Alisema licha ya ajira kwa Jeshi la Magereza, pia serikali kupitia wizara hiyo vijana zaidi ya 800 wameajiriwa na kwa sasa wapo wenye mafunzo. Aliwaambia wajumbe wa kamati hiyo kuwa kuchelewa kutolewa ajira mpya, kumetokana na uhakiki wa watumishi ambao serikali ilitaka kujiridhisha kwanza na idadi halali ya watumishi kabla ya kuanza tena kutoa ajira.  <topic>: KITAIFA 